Täna saates -
Ülemaailmsetes protestides
nõutakse moslemimässuliste röövitud tüdrukute vabastamist:
"Tooge meie tüdrukud tagasi!"
USA Ülemkohus asus toetama palvet avalikes kohtades.
Vägivallateod Egiptuse kristlaste vastu
pole 700 aastat nii hullud olnud. Räägivad ohvrid.
KRISTLIKU MAAILMA UUDISED
Tere tulemast saatesse!
"Tooge meie tüdrukud tagasi!"
Maailmas nõuti 200 röövitud Nigeeria koolitüdruku tagastamist.
USA kristlased õhutavad võimukandjaid tegudele.
Amber Strong raporteerib Washingtonist.
Kristlaste juhid kogu maal kogunesid palvetama
rohkem kui 200 aprillis röövitud Nigeeria tüdruku eest.
Palvetame tüdrukute turvalise naasmise eest.
Nende ainus kuritegu on see, et nad tahtsid koolis käia.
Kristlaste vaikimine on häbiplekk Kristuse Ihus.
Tüdrukud röövis islamistlik terrorirühmitus Boko Haram.
See on röövinud veel 11 tüdrukut.
Videosõnumis lubati tüdrukud islamisse pöörata ja maha müüa.
Inimeste jaoks on turud. Allah ütleb: "Müü!"
USA saadab militaareksperte otsingutes aitama.
Meie saatkond Abujas on valmis koordinatsioonirühma moodustama,
mis võiks nõustada luure, juurdluse, läbirääkimiste
ja ohvrite aitamisega.
Ülemaailmseis kampaaniais nõutakse: "Tooge meie tüdrukud tagasi!"
Unusta, kust sa tuled. Oleme üks.
Unusta, mis keelt sa räägid. Kõik mõistavad vabaduse keelt.
Meeleavaldajad Nigeeria saatkonnas Washingtonis
kritiseerivad Nigeeria presidenti Goodluck Jonathani.
Oleme pahased, kuna tahame presidendilt rohkem tegutsemist.
Keegi ei saa tungida tema koju ja röövida tema lapsi,
ilma et keegi paar nädalat midagi ette ei võtaks.
Grupp Kongressi liikmeid peatus vaikseks palveks
15―18-aastaste tüdrukute eest, kelle elu on ohus.
Ühendame oma käed palves ja seadusandlikus tegevuses.
Nõuame 276 tüdruku vabastamist.
Meie, Senati naised, kohtume mõne päeva pärast Kerryga.
Meil on mitmeid vendi ja õdesid kõikjal maailmas.
Võitleme Gaza, Mali, Iraagi, Iraani, Afganistani
ja Aafrika naiste eest.
Sõnumis kõlasid toetus ja solidaarsus Nigeeria ja teiste maade naistega.
Amber Strong, CWN
Vanemkorrespondent Gary Lane räägib meile Boko Haramist.
Miks Boko Haram koolitüdrukuid ründas?
Koolitüdrukud on haavatavad.
Nad ei võitle vastu nii nagu mehed võitleksid.
Boko Harami taustal on idee sellest,
et kristlik või Lääne haridus on keelatud.
Boko Haram ründab koolitüdrukuid ja teisi, kes haridust taotlevad.
Millised eesmärgid ja meetmed Boko Haramil on?
Nad tahavad kehtestada oma šaria seaduse versiooni,
eriti Nigeeria põhjaosades ja lõpuks kogu Nigeerias.
Nad tahavad kristlased Nigeeria põhjaosadest välja ajada.
Boko Harami väitel
pole röövimises Koraani sõnul midagi valesti.
Koraani järgi polegi.
Röövimisi on islamistlikus Aafrikas sajandeid toimunud.
Tüdrukud rööviti 2,5 nädala eest. Nüüd hakkas Lääs selle üle lärmama.
Boko Haram on külvanud terrorit Nigeerias rohkem kui 5 aastat.
Haavatavad tüdrukud annavad kriisile tõenäoliselt näo.
Meedia ja võimud on vaikinud, kui pommitatakse kirikuid,
tapetakse kristlasi ja mõrvatakse teiste koolide õpilasi.
Kuidas saab USA aidata Nigeerial terroristide vastu võidelda?
Kerry ja Obama sõnul saadab USA Nigeeriasse nõustajaid.
Lisaks võidakse saata droone Boko Harami gruppe otsima.
Rühmituse liikmeid on ka Nigeerias ja Tšaadis.
Oled Nigeerias käinud. Kuidas sealsed kristlased reageerivad?
Nad kardavad, kuna Boko Haram külvab terrorit uutele aladele,
kus see varem pole rünnanud.
Samaaegselt tüdrukute röövimisega
toimus pealinnas Abujas seni tõsiseim rünnak,
pommirünnak bussile. Boko Harami terror levib.
Jätkame palvet 200 röövitud tüdruku eest.
- Neid on üle 270.
Pidage meeles ka kristlasi. Neid rõhutakse ja ähvardatakse.
Sudaani lennuk pommitas Lõuna-Sudaanis Nuba mägedes
katoliiklikku haiglat.
Preester märkas lennukit ja varjus, kui lennuk pommi alla lasi.
Islamistlik valitsus on sõdinud
Nuba piirkonna mustade aafriklaste ja kristlaste vastu aastakümneid.
President al-Bashiri ootab kohus inimsusevastaste kuritegude pärast.
Piiskop Max Gassis palus al-Bashiril haigla rahule jätta.
Rahvusvaheline seadus nõuab tsiviilelanike kaitsmist konfliktides.
Haiglarünnak rikub räigelt humanitaarseid alusprintsiipe.
See rikub inimelu pühadust, mida peame kõigiti kaitsma.
Haigla tegutseb kolmekordse võimsusega,
kuna valitsus tihendas rünnakuid. Rünnakus sai viga üks inimene.
Põhja-Korea süüdistab provotseerivalt USAd inimõiguste rikkumistes.
Põhja-Korea nimetab USAd "elavaks põrguks,
kus trambitakse armutult olemasolu põhiõigustel."
Põhja-Korea valitsus süüdistab Kirde-Hiina misjonäre
inimkaubanduse ja terrorismi Põhja-Koreasse toomises.
Eric Foley ühendusest Seoul USA kardab,
et Hiina võib rünnata misjonitööd Põhja-Korea piiril.
Lõuna-Korea misjonärid võidakse maalt välja saata.
Põhja-Korea julgeolekuväed võivad vabamalt kirikuid ja misjonäre uurida.
Foley sõnul tegi Põhja-Korea avalduse,
kuna kristlased levitavad Koreas tõhusalt evangeeliumi.
Rohkem kui 175 USA evangeelset ja ortodoksi juhti
allkirjastas solidaarsuspakti tagakiusatud kristlaste toetuseks.
Nad kogunesid Washingtonis.
Kardinal Donald Wuerli sõnul ei saa kristlased vait olla,
eriti kui vanemad kristlikud kogukonnad Egiptuses,
Iraagis ja Süürias ohus on.
Bagdadi Püha Jüri anglikaani kiriku pastori sõnul
küsivad Iraagi kristlased, kas maailm on nad ära unustanud.
Võid meie Facebooki lehel teatada, et sa pole neid unustanud.
Lisa sinna ka julgustussõnu või palveid.
Ülemkohus jättis jõusse õiguse palvetada enne avalikke üritusi.
Napp võit tõotab tulevikus uusi lahinguid.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Esimene end homoks tunnistanud episkopaalkiriku piiskop
Gene Robinson teatas, et lahutab oma mehest.
Nad abiellusid 2010. a, kui New Hampshire homoliidud seadustas.
See tekitas rahvusvahelist furoori. Paljud lahkusid episkopaalkirikust.
Robinson jättis naise ja lapsed, kui end avalikult homoks tunnistas.
Ülemkohus asus toetama avalikku kristlikku palvet
ühe New Yorgi osariigi linnavolikogu istungitel.
Otsus võib mõjutada kogu riiki. Jätkab John Jessup.
Ülemkohtu otsuse keskmes on juhtum,
kus esimene kongress 1774. a algas kristliku palvega.
Nüüd on USA usuline spekter tollasest kirjum.
Osalt seetõttu tahtsid ateistid ja juudid keelustada palved
Greece'i linna avalikel koosolekutel. Nad kaebasid,
et peamiselt kristlikud palved tekitavad ebamugavust.
Kohtunik Kennedy hoiatas tsensuuri eest:
"Valitsus ei saa määrata, kuidas palvetatakse
ega edendada ühtki konkreetset ususüsteemi või moraalikoodi.
See oleks samm selle suunas,
et hakatakse nõudma jutluste vormimist avaliku arvamuse järgi."
Otsus mõjutab kogu riiki.
See on armas Carrolli maakond Baltimore'i lähedal.
Usu ja poliitika ristteel käärib torm.
Grupp elanikke kaebas maakonna kohtusse,
kuna volikogu avapalved olid üksnes kristlikud.
Föderaalkohtunik keelas volikogul Jeesuse nimel palvetada,
kuid tühistas keelu pärast Ülemkohtu otsust.
Üks volikogu liige:
See rikub sõna- ja usuvabadust.
Pean otsust valeks.
Olen valmis oma asja eest vangi minema.
Volinik Frazier kaitses oma seisukohta Fox Newsi kanalil.
Joh 16:24: "Seni pole te midagi minu nimel palunud,
paluge ja te saate, et teie rõõm oleks täieline."
Elanike advokaadid esitasid kaebuse kohtu solvamise eest.
Volinik Frazier, Carrolli maakond ja juriidiline rühmitus
intervjuud ei andnud.
Maakonna elanike seisukohad olid karmid.
Ka Kongress palvetab.
Mida arvate istungite alustamisest palvega? - Toetan seda.
Aga Jeesuse nimel? - Toetan sedagi.
See muudab selle kristlaste jaoks tähendusrikkaks.
Kui palve oleks üldine, tunneksin, et mind ei kaasata.
Elanike esindaja Monica Milleri sõnul
Ülemkohtu otsus Carrolli maakonnas ei kehti.
Linn püüdis kõiki kaasata.
Kuigi enamik palvest oli kristlik, esines ka teisi.
Kui maakond otsustaks asju muuta ja järgida Greece'i eeskuju,
poleks ehk midagi viltu.
Jordan Sekulow Ameerika Seadus- ja Õiguskeskusest pole nõus.
Kohus otsustas, et palve Jeesuse nimel on täiesti lubatud.
Otsus mõjutab mitmeid juhtumeid.
John Jessup, Carrolli maakond, Maryland
Järgmiseks uurime,
kuidas moslemiäärmuslaste hävitustöö Egiptuse kristlasi sihib.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Moslemivennaskond ei naase enam kunagi Egiptusse.
Nii vandus endine kindral Abdel Fattah al-Sisi,
kes tõukas mullu suvel pärast massimeeleavaldusi võimult
vennaskonna islamistliku presidendi. Sisi on presidendivalimiste favoriit.
Ta ütles esimeses teledebatis,
et tema ei kukutanud vennaskonda, vaid rahvas.
Sadu moslemivennaskondlasi mõisteti surma või eluks ajaks vangi
vägivalla õhutamise eest pärast Morsi kukutamist.
Koptid kannatasid rängalt. George Thomas külastas tulipunkti,
kus kristlased surevad oma usu tõttu. Pildimaterjal võib šokeeriv olla.
20. august 2013.
Kuulsime töökohas, et moslemid põletavad kirikuid.
Delga väikeküla, neli tundi Kairost lõunasse.
Mošeejuhid käskisid moslemeil kristlasi tappa.
Kristlased Boutros ja tema isa Iskander Toss
olid moslemite rünnaku ajal pere juuksuriäris.
Rahvamass tungis sisse, viis kõik kaasa ja põletas hoone.
Boutrosel õnnestus põgeneda. Isal aga ei vedanud.
Isa tulistati mitu korda. Tema surnukeha veeti mošeesse.
Järgnev materjal võib šokeerida.
Keegi filmis mobiilikaameraga,
kuidas Boutrose isa kuulihaavadega surnukeha veeti mööda tänavaid.
Tema surnukeha seoti traktori külge ja isa veeti mööda küla.
Järgmisel päeval jätkas rahvamass "allah on suur" hõigete saatel
vandaalitsemist isa surnukeha kallal.
Mõne tunni pärast ta maeti.
Järgmisel päeval kaevasid mõned tema surnukeha üles
ja vedasid seda mööda küla. Nad tegid seda kolm korda.
Boutros põgenes perega Delgast.
Meil pole raha, riideid ega tööd.
Meie kodu ja äri on hävitatud.
Delga asub Minya provintsis,
kus kristlasi tabas 700 aasta tõsiseim tagakius.
Minu maakonnas hävitati 300 kodu,
100 äri, 15 kirikut ja 10 kristliku ühenduse ruumid.
Anba Macarius juhib Minya kopti kirikut,
mille liikmeskond on Egiptuse suurim.
Tema sõnul korraldati tapmisi ja süütamisi,
kuna kristlased toetasid Morsit ja Moslemivennaskonna kukutamist.
Kristlased maksid kallist hinda.
Hävitati üle 100 kiriku ning sadu kodusid ja ärisid.
Valitsus on lubanud pühakojad uuesti üles ehitada.
Aga need, kes kaotasid kõik: oma elatise ja kodu?
Egiptuse kristlased valmistuvad pidevalt surema.
Macarius teab, millest räägib.
Teda püüti vaid päev enne intervjuud mõrvata.
Tema auto pihta avati tuli, kui ta ühest linnast läbi sõitis.
Tänan Issandat, et elus olen. Oleme kõik Minyas ohuga silmitsi.
Minu elu pole teistest kallim.
Egiptuse 80 miljonist elanikust on ca 10% kristlased.
Neid tülitatakse iga päev, kuigi Morsi kukutamisest
ja vennaskonna laialisaatmisest on möödas aasta.
Mulle pandi relv vastu pead ja suhu.
Hakkasin palvetama: "Issand, mu elu on sinu käes. Olen valmis."
Me ei avalda "Josephi" isikut tema julgeoleku kaalutlustel.
7 relvastatud meest röövisid ta. Teda piinati kaks päeva.
Need olid 48 surmatundi. Polnud süüa, vett, valgust ega und.
Mu silmad olid kinni seotud.
Mind löödi näkku, vastu õlgu ja selga.
Röövijad sihivad alati kristlasi.
Küsisin ründajalt, miks röövitakse vaid kristlasi. Ta vastas:
"Nad on nõrgad. Nad ei vasta vägivallaga ja neil on raha."
Mehed nõudsid 80 000 USD lunaraha. Pärast läbirääkimisi
rahuldusid nad 43 000 USDga.
Perel polnud võimalik maksta. Sõbrad kogudusest aitasid.
Mul oli veidi sääste, kuid koguduseliikmed maksid ülejäänu.
Ma ei suuda neid ära tänada.
Sajad kristlikud pered kaaluvad Minyast ärakolimist.
Macarius julgustab neid jääma.
Õhutame kogudust tagakiusu ära kannatama.
Tagakius on au. Vastasel juhul on see vastuolus meie pühendumusega.
Egiptuses toimuvad mais presidendivalimised.
Joseph palvetab, et kristlastele saabuksid paremad ajad.
Moslemivennaskonna ajastu peaaegu hävitas meie maa,
kuid õnneks ei saanud nad jätkata.
Julgeolekuolukorra parandamine võtab aega.
Boutros perega peidab end. Nad loodavad naasta Delgasse.
Kristlastele on see võimalus tunnistada Kristusest kannatustes.
Tuleb näidata sallivust ja palvetada vaenlaste eest.
George Thomas, Minya provints, Egiptus
Ärge unustage Egiptuse kristlaste eest palvetada.
Ülemaailmse koguduse uudiseid leiate meie kodulehelt.
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Piibli sõnul räägib Jumal öistes nägemustes.
Kas Jumal räägib endiselt unede kaudu?
Unede läbi Jumal hoiatab, õpetab, inspireerib,
kutsub palvetama ja ehitab meie usku.
Gordon Roberston õpetab DVD-l Visions of the Night,
kuidas Jumal rääkis Piiblis inimestega unedes,
kuidas teada, kas uni on Jumalast, mida teha, kui Jumal unes kõnetab,
ja kuidas mõista Jumala plaane.
Uned võivad rääkida, mida Jumal tahab, et teeksime.
Võid näha und headest tegudest, mis Jumal on sinu jaoks valmistanud,
ja leida rahulolu, mille võib anda vaid Tema.
Saadame DVD sulle kingiks, kui hakkad 700-Klubi partneriks.
Iisraeli arheoloogi sõnul leidis ta Taaveti vallutatud kindluse.
Tänu vallutusele muutis Taavet Jeruusalemma Iisraeli pealinnaks.
Leid on oluline Iisraeli- palestiinlaste konflikti jaoks.
Arheoloog Eli Shukron leidis kindluse Ida-Jeruusalemmast.
Araablased tahavad teha sellest Palestiina riigi pealinna.
Leid ärgitas arutelu Piiblist kui iidsete varemete käsiraamatust.
Paljudele on Piibel vaid riiulis tolmukoguv raamat.
Siin näeme, kuidas piiblilood ühtivad arheoloogiaga.
Kaevetööd maksid 10 miljonit dollarit.
Objekt on avatud turistidele. Piibel ärkab Pühal maal ellu.
Aitäh vaatamast! Kohtumiseni! Jumal õnnistagu teid!
Tõlge: Monika Jaaguri